Janakkalan Janan seuratalo Kuumola täytti 100 vuotta vuonna 2020. Kuumolatalo on ollut kuntojaoston hallinnoimana jatkuvassa käytössä ja talossa järjestetään erilaisia urheiluharjoituksia, juhlia, koulutuksia ja kokouksia. Talon kuntosali on myös ahkerassa käytössä.

Iäkäs talo vaatii jatkuvaa ylläpitoa pysyäkseen kunnossa. Nyt Kuumolatalon ulkoseinät on kunnostettu ja maalattu. Lopputulos näyttää upealta ja talo esiintyy edukseen Kuumolan asemanseudun kulttuuriympäristössä.

Seuraava kunnostuskohde on energiatalouden parantaminen aurinkopaneelien avulla.